text: EfB: Økonomisk succes i 2014
  19 august 2014 kl. 04.32
  Selvom Esbjerg har svært ved at tilegne sig mange point i Superligaen, så går det anderledes godt med økonomien. Regnskabet for årets første seks måneder viser et overskud før skat på 9,3 mio. kr.
  De blå og hvidstribede har godt styr på økonomien. Det slår klubben fast efter at have fremlagt et gedigent overskud i første halvår på 9,3 mio. kr.
  - Regnskabet for første halvår bærer præg af indtægter fra deltagelsen i Europa League og salg af
  spillerprofiler på et niveau, vi ikke vil kunne påregne i et mere ordinært år, siger EfB?s økonomidirektør, Kent Ernst Hansen i en pressemeddelelse.
  Sidste år så det tal anderledes rødglødende ud. Første halvår af 2013 endte med et underskud på 1,9 mio. kr.
  Vinterens transfervindue gav også plus på kontoen, på trods af at Esbjerg-klubben brugte et rekordbeløb på indkøb.
  Salget af først og fremmest Peter Ankersen til Red Bull Salzburg og Kian Hansen til FC Nantes gav transfer og
  lejeindtægter på 14,6 mio. kr. Købet af blandt andre Martin Dúbravka, Michael Jakobsen og Martin Pusic
  inden forårssæsonen bragte EfB?s investeringer i nye spillere op på et rekordhøjt niveau, knap 12 mio. kr.
  Men det store millionoverskud skal fans og investorer ikke regne med i sidste halvdel af 2014.
  - I årets anden halvdel er vi uden
  disse indtægter og vender tilbage til, hvad man kan betegne som normal drift. Vi forventer væsentligt lavere
  indtægter i den resterende del af 2014,.
  